Τα λόγια της μάνας

Καλωσόρισες γιόκα μου στο χωρκό σου , στο χωρκό μας..που 40 γρόνια σε καρτερά.  40 γρόνια σε καρτερά η μάνα σου, οι αρφάες σου, να σε δουν, να τους χαμογελάσεις , να τες κλείσεις μες την αγκάλη σου  να γαλεινέψει η ψυσιή τους.

Ποια καρκιά αντέχει τόσο πόνο; ..να φύεις ένας άγγελος  δκυό μέτρα παλικάρι , τζιαντί για εσένα Κόκο μου φέρνουν τα λείψανα σου.

Μα που είσαι που κρύφκεσαι; εν τζαι θωρώσε γιόκα μου!

Ε τον δαμέ άμανα, εφέραν μας τούντο μιτσή σεντούτζιη τζαι είπαν μας πως δαμέσα δα πως εν ο Κόκος μας, ο γιος σου, τζαι ο αρφός μας.

Βρίξετε κόρη μου, ψέματα μεν λαλείτε που τον χωρεί δαμέσα δα δκυό μέτρα παλικάρι. Εγιώ εν πιστεύκω τίποτε που τούτα που λαλείτε, εγιώ θέλω τον γιόκα μου, που εν ψηλός τζαι όμορφος, που το χαμόγελο του εν γλυτζιήν.. Αχ  τζαι τζίντα τα μάθκια του τα όμορφα που σε θωρούν τζαι λάμπουν, που καλοσύνες είχαν πάνω του πολλές.. τζαι οι πράξεις του το δείξαν.

Όνειρα είσιες ένα σωρό που ήθελες να κάμεις, μα άδικα σου τα εστερήσασην προτού να τα προλάβεις .

Έθελες με την βάρκα μας, να έκαμες  το γυρό του νησιού μας , τζαι να έσιεις για παρέα σου τον Θεωρή ,τον Στάθη τζαι τον Ντίνο.

30 γρόνους έγλεπε ο τζιήρης σου την βάρκα, τζαι ήταν μιάλον το λαμπρόν που είσιεν η ψυσιή του, που εν άντεξεν Κόκο μου τζαι έφκηκεν η ψυσιή του.

Μα που να πω τον πόνο μου ;; ποιός να με καταλάβει;;. Μόνο μια ΜΑΝΑ που έχασε κομμάτιν της ψυσιής της, μόνο τζιήνη καταλάβει τη φωθκιά που κρούζει το κορμί της . Τζαι αντί για τζιήνης, έρκουνται άλλοι τζαι λαλούν μου: « Μεν κλαίεις Φανού, τζαιν ήρωας ο γιός σου».

Μα είπεν τους κανένας πως εγιώ είχα ΓΙΟ για να πάει να πολεμήσει; Για μιαν ΠΑΤΡΙΔΑ που άλλοι είχαν ΠΟΥΛΗΣΕΙ;;

ΝΑ ΠΑΕΙΣ ΓΙΕ ΜΟΥ ΣΤΟ ΚΑΛΟ ΤΖΙΑΙ ΝΑ ΕΣΙΕΙΣ ΤΗΝ ΕΥΤΖΙΗΝ ΜΟΥ, 40 ΓΡΟΝΟΥΣ ΚΑΡΤΕΡΩ ΝΑ ΛΥΤΡΩΘΕΙ Η ΨΥΣΙΗ ΜΟΥ. ΚΑΛΗΝ ΑΝΤΑΜΩΣΗ ΓΙΕ ΜΟΥ ..!

ΦΑΝΗ ΚΩΣΤΑΝΤΙΝΟΥ

ΑΔΕΛΦΟΤΕΧΝΗ